Hans seneste matchforsvar – i januar-februar samme år mod Schlechter – var dog meget tæt på at ende galt. I en match på ti partier begik Lasker en stor fejl i femte parti og tabte, og da de øvrige partier endte remis, var han nødt til at vinde sidste parti for at redde uafgjort. Schlechter spillede på gevinst og stod til at vinde i en kompliceret stilling, men regnede galt og tabte. Det er ikke helt klart hvorfor "remis-mesteren", som han blev kaldt i sin samtid, Schlechter spillede for at vinde, men det menes, at Lasker havde en klausul om, at modstanderen skulle vinde med to for at overtage titlen<ref>{{Cite web |url=http://members.aol.com/graemecree/chesschamps/world/world1910.htm |title=Cree, Graeme: ''1910 World Chess Championship'', artikel |access-date=20. januar 2005 |archive-date=20. januar 2005 |archive-url=https://web.archive.org/web/20050120165609/http://members.aol.com/graemecree/chesschamps/world/world1910.htm |url-status=ok }}</ref>.
Sport Kultur